Dragi Prieteni ai berzelor

vă invităm la un nou sezon dedicat vieții berzelor albe (Ciconia ciconia) din localitatea Dumbrăvioara! Și nu oricum! Fiți atenți, monitorizați cuibul și dați-ne de veste când ajunge prima barză în cuib. Primul care ne va semnala data la care a sosit pasărea va primi un pachet promoțional din partea Grupului Milvus!

Fă-ne dovada cu un printscreen și trimite-ni-l pe pagina noastră de Facebook sau la adresa iulia.vizi@milvus.ro. Premiul pentru tine conține un tricou, o agendă un pix și alte publicații Milvus.

Anul trecut, camera web a fost un succes, vizitată de 334 342 ori din partea a 64 865 utilizatori(calculatoare). Maximul de vizitatori s-a înregistrat într-o singură zi, în perioada de cuibărit, când au avut loc 9 469 vizualizări.

2015 nu a fost un an ușor pentru berze. Între 15 și 23 aprilie, au fost depuse cinci ouă, din care au eclozat doar patru pui. La începutul lunii iunie doar doi pui mai erau în viață, acest lucru s-a datorat, probabil, vremii deosebit de reci și a ploilor cu gheață.

Pe 29 iunie am fost martorii unei adopții reușite: unul dintre puii căzuți dintr-un cuib din Brâncovenești au fost primit în cuibul monitorizat de camera web, s-a adaptat și, sperăm noi, a ajuns cu bine în Africa.

Postările publicate în secțiunea COMENTARII nu reprezintă punctul de vedere al Asociației pentru Protecția Păsărilor și a Naturii „Grupul Milvus”, în afară de acele comentarii care poartă titlul „Milvus Group”.